## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2022. február 23-i ülésére)

**TÁRGY: A Polgármester 2022. évi szabadság ütemtervének jóváhagyása**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 2014. december 12-ei hatállyal beiktatta a Kttv.-be a VII/A. fejezettel a polgármester, alpolgármester foglalkoztatási jogviszonyára vonatkozó különös rendelkezéseket. Ezen fejezetben rendelkezik többek között a polgármester szabadságával kapcsolatos jogi szabályozásról is, melynek értelmében:

*„225/C. § (1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

*(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

*(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*

*(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”*

A 225/J. § (1) bekezdése értelmében:

*„225/J. § (1) A képviselő-testület a polgármester foglalkoztatási jogviszonyával, fegyelmi és kártérítési felelősségének megállapításával kapcsolatos hatáskörét nem ruházhatja át.”*

Fenti jogszabályi rendelkezésekre tekintettel szükséges fenti tárgykörben a Képviselő-testületnek dönteni.

A 2022. évre vonatkozó szabadságolási ütemtervet az előterjesztés melléklete tartalmazza.

A fentiek alapján javaslom, hogy a Képviselő-testület Kiskőrös Város Polgármesterének szabadságolási ütemtervét a határozat-tervezetben foglaltaknak megfelelően hagyja jóvá.

**Kiskőrös, 2022. február 15.**

**Domonyi László s.k.,**

**polgármester**

### HATÁROZAT-TERVEZET

A Képviselő-testület Kiskőrös Város Polgármestere szabadságolási ütemtervét a határozat mellékletében foglaltak szerint jóváhagyja.

**Felelős:** polgármester

**Határidő:** azonnal